การประชุมผู้บัญชาการทหารสูงสุดอาเซียน

**การประชุมผู้บัญชาการทหารสูงสุดอาเซียน** () เป็นการประชุมผู้นำทางทหารในระดับสูงสุดของอาเซียน จัดขึ้นเป็นประจำทุกปี ก่อตั้งขึ้นในปี พ.ศ. 2544

## ประวัติ
การประชุมผู้บัญชาการทหารสูงสุดอาเซียนก่อตั้งขึ้นมาในปี พ.ศ. 2544 โดยใช้ *แผนการดำเนินกิจกรรมร่วมในระยะเวลา 2 ปีของกองทัพประเทศสมาชิกอาเซียน* *(**)* เป็นแนวทางสำหรับการประชุมระดับพหุพาคีในกองทัพในชาติอาเซียน และออกมาในรูปแบบของแถลงการณ์ร่วม ) ซึ่งจัดขึ้นอย่างต่อเนื่องในชื่อของ การประชุมผู้บัญชาการทหารสูงสุดอาเซียนอย่างไม่เป็นทางการ () เริ่มต้นขึ้นในปี พ.ศ. 2545 โดยประเทศอินโดนีเซียเป็นเจ้าภาพ ต่อมาในปี พ.ศ. 2554 ได้มีการจัดการประชุมเจ้ากรมยุทธการทหารอาเซียนอย่างไม่เป็นทางการ () ขึ้นเป็นครั้งแรกตามข้อเสนอของอินโดนีเซีย และในปี พ.ศ. 2558 มาเลเซียเสนอให้ตัดคำว่า Informal (ไม่เป็นทางการ) ออกจากชื่อการประชุมและรวมการประชุมนี้เข้าเป็นส่วนหนึ่งของการประชุมรัฐมนตรีกลาโหมอาเซียน (ADMM) แต่ไม่ได้รับความเห็นชอบ จนกระทั่งในการประชุมครั้งที่ 15 ได้มีการเปลี่ยนชื่อการประชุมเป็น**การประชุมผู้บัญชาการทหารสูงสุดอาเซียน** ซึ่งตัดคำว่าไม่เป็นทางการออกไปทำให้กลายเป็นการประชุมอย่างเป็นทางการเมื่อปี พ.ศ. 2561 โดยเป็นการประชุมแยกไม่ได้รวมกับการประชุมใด ระหว่างการประชุมรัฐมนตรีกลาโหมอาเซียน ครั้งที่ 12 ในประเทศสิงคโปร์

หลังจากการก่อตั้งการประชุมผู้บัญชาการทหารสูงสุดอาเซียน (ACDFM) อย่างเป็นทางการ ได้มีการเชื่อมโยงกันระหว่างการประชุมดังกล่าวกับการประชุมรัฐมนตรีกลาโหมอาเซียน (ADMM) และการประชุมทางทหารอื่น ๆ ของอาเซียน เพื่อสร้างประชาคมที่มีความยืดหยุ่นในภูมิภาคที่มีความสงบสุข ปลอดภัย และมั่นคง รวมถึงเพิ่มขีดความสามารถในการตอบสนองต่อสถานการณ์อย่างมีประสิทธิภาพและทันท่วงทีเพื่อรักษาผลประโยชน์ส่วนร่วมของอาเซียน

## โครงสร้าง
โครงสร้างโดยรวมของการประชุมทางทหารของอาเซียน ประกอบไปด้วย

* **การประชุมผู้บัญชาการทหารสูงสุดอาเซียน** (ACDFM)
* **การประชุมหน่วยข่าวกรองทางทหารอาเซียน** (ASEAN Military Intelligence Meeting: AMIM)
** การแลกเปลี่ยนข่าวกรองทางทหารระหว่างอาเซียน (ASEAN Military Analyst-to-Analyst Intelligence Exchange: AMAAIE)
* **การประชุมเจ้ากรมยุทธการทหารอาเซียน** (ASEAN Military Operations Meeting: AMOM)
* **การประชุมผู้บัญชาการทหารบกอาเซียน** (ASEAN Chiefs of Army Multilateral Meeting: ACAMM)
** การทดสอบยิงปืนทางยุทธวิธีของกองทัพบกกลุ่มประเทศอาเซียน (ASEAN Armies Rifle Meet: AARM)
** การประชุมคณะทำงานผู้บัญชาการทหารบกกลุ่มประเทศอาเซียน (ACAMM Working Group)
** การประชุมนายทหารประทวนอาวุโสกองทัพบกกลุ่มประเทศอาเซียน (ASEAN Army Sergeant Major Annual Meeting: ASMAM)
** โครงการปฏิสัมพันธ์เจ้าหน้าที่รุ่นเยาว์กองทัพบกอาเซียน (ASEAN Armies Junior Officers Interaction Program: AAJOIP)
* **การประชุมผู้บัญชาการทหารเรืออาเซียน** (ASEAN Navy Chiefs Meeting: ANCM)
** การประชุมเจ้าหน้าที่ผู้บัญชาการทหารเรืออาเซียน (ANCM Staff Meeting)
** การปฏิสัมพันธ์ระหว่างเจ้าหน้าที่รุ่นเยาว์กองทัพเรืออาเซียน (ASEAN Navy Young Officers Interaction: ANYOI)
* **การประชุมผู้บัญชาการทหารอากาศอาเซียน** (ASEAN Air Chiefs Conference: AACC)
** การประชุมคณะทำงานด้านการฝึกศึกษากองทัพอากาศอาเซียน (ASEAN Air Force Education and Training Working Group: AAFET-WG)
** โครงการปฏิสัมพันธ์นายทหารอากาศอาเซียนรุ่นเยาว์ (ASEAN Junior Air Force Officers Interaction Program: AJAFOIP)
** โครงการนายทหารประทวนอาวุโสอาเซียน (ASEAN Air Force Sergeant Major Program)
* **การประชุมผู้นำแพทย์ทหารอาเซียน** (ASEAN Chiefs of Military Medicine Conference: ACMMC)
** แลกเปลี่ยนนายทหารแพทย์อาเซียนรุ่นเยาว์ (Young ASEAN Military Medical Officers Exchange)

## ผู้บัญชาการทหารสูงสุดในการประชุมปัจจุบัน

ไฟล์:No image (male).svg| **[[กองทัพกัมพูชา|กัมพูชา]]** พลเอก **[[วง ไพเซน]]**
ไฟล์:No image (male).svg| **[[กองทัพไทย|ไทย]]** พลเอก **[[ทรงวิทย์ หนุนภักดี]]**
ไฟล์:2023 Majlis Ramah Mesra Belait 110.jpg| **[[กองทัพบรูไน|บรูไน]]** พลตรี **[[ฮัซไซมี โบล ฮัซซัน]]**
ไฟล์:No image (male).svg| **[[ตะมะดอ|พม่า]]** พลเอก **[[มองมองเอ้]]**
ไฟล์:LTGEN Romeo S. Brawner Jr.jpg| **[[กองทัพฟิลิปปินส์|ฟิลิปปินส์]]** พลเอก **[[โรเมโอ บราวเนอร์ จูเนียร์]]**
ไฟล์:No image (male).svg| **[[กองทัพประชาชนลาว|ลาว]]** พลโท **[[คำเลี้ยง อุทะไกสอน]]**
ไฟล์:Nguyen Tan Cuong 2024.jpg| **[[กองทัพประชาชนเวียดนาม|เวียดนาม]]** พลเอกอาวุโส **[[เหงียน เติ๊น ซึ่ง]]**
ไฟล์:Singapore navy Lt. Col. Aaron Beng 140629-N-IU636-171 (cropped).jpg| **[[กองทัพสิงคโปร์|สิงคโปร์]]** พลเรือโท **[[อารอน เบ็ง]]**
ไฟล์:Panglima TNI Jenderal TNI Agus Subiyanto.jpg| **[[กองทัพแห่งชาติอินโดนีเซีย|อินโดนีเซีย]]** พลเอก **[[อากุส ซูบียันโต]]**


## ประเทศเจ้าภาพและหัวข้อ
การประชุมผู้บัญชาการทหารสูงสุดอาเซียน (ACDFM) ประกอบไปด้วยประเทศเจ้าภาพและหัวข้อในการประชุม ดังนี้

## การประชุมทางทหารอื่นของอาเซียน

### การประชุมเจ้ากรมข่าวทหารอาเซียนและการประชุมเจ้ากรมยุทธการทหารอาเซียน
การประชุมเจ้ากรมข่าวทหารอาเซียน () และการประชุมเจ้ากรมยุทธการทหารอาเซียน () เป็นการประชุมที่จัดควบคู่กันไปกับการประชุมผู้บัญชาการทหารสูงสุดอาเซียน เพื่อการแลกเปลี่ยนกันในด้านของยุทธการและการข่าวของชาติสมาชิกภายในอาเซียนทั้ง 10 ประเทศ

#### ประเทศเจ้าภาพและหัวข้อ
การประชุมเจ้ากรมข่าวทหารอาเซียนและการประชุมเจ้ากรมยุทธการทหารอาเซียน ประกอบไปด้วยประเทศเจ้าภาพและหัวข้อในการประชุม ดังนี้

## การประชุมผู้บัญชาการทหารบกกลุ่มประเทศอาเซียน
**การประชุมผู้บัญชาการทหารบกกลุ่มประเทศอาเซียน** (ASEAN Chiefs of Army Multilateral Meeting: **ACAMM**) เป็นกิจกรรมทางทหารของประเทศสมาชิกอาเซียน ที่จัดควบคู่ไปกับการทดสอบยิงปืนทางยุทธวิธีกองทัพบก กลุ่มประเทศอาเซียน เริ่มขึ้นในปี พ.ศ. 2543 โดยพลเอก สุรยุทธ์ จุลานนท์ ผู้บัญชาการทหารบกไทยในขณะนั้น

### ประเทศเจ้าภาพและหัวข้อ
การประชุมผู้บัญชาการทหารบกอาเซียน ประกอบไปด้วยประเทศเจ้าภาพและหัวข้อในการประชุม ดังนี้

## การประชุมผู้บัญชาการทหารเรืออาเซียน
**การประชุมผู้บัญชาการทหารเรืออาเซียน** (ASEAN Navy Chiefs' Meeting: **ANCM**) เป็นกิจกรรมทางทหารของประเทศสมาชิกอาเซียน เริ่มขึ้นในปี พ.ศ. 2544 โดยกองทัพเรือไทยเป็นเจ้าภาพ ใช้ชื่อว่า ASEAN Navy Interaction (ANI) หลังการประชุมครั้งที่ 3 ได้เว้นช่วงไประยะหนึ่ง จึงดำเนินการจัดการประชุมต่อในครั้งที่ 4 ที่อินโดนีเซีย และในการประชุมครั้งที่ 5 ได้เปลี่ยนชื่อการประชุมเป็น ASEAN Navy Chiefs' Meeting

ในการประชุมครั้งที่ 11 ที่ประชุมมีมติให้ใช้เพลง *ASEAN Navies stronger Together Forever* ซึ่งแต่งเนื้อร้องและทำนองเพลงโดยกองทัพเรือไทยเป็นเพลงประจำการประชุม

### ประเทศเจ้าภาพและหัวข้อ
การประชุมผู้บัญชาการทหารเรืออาเซียน ประกอบไปด้วยประเทศเจ้าภาพและหัวข้อในการประชุม ดังนี้

## การประชุมผู้บัญชาการทหารอากาศอาเซียน
**การประชุมผู้บัญชาการทหารอากาศอาเซียน** (ASEAN Air Chiefs' Conference: **AACC**) เป็นกิจกรรมทางทหารของประเทศสมาชิกอาเซียน จัดขึ้นครั้งแรกเมื่อวันที่ 27 มีนาคม พ.ศ. 2547 โดยกองทัพอากาศไทยเป็นเจ้าภาพในการจัดงาน ซึ่งหลังจากนั้นกองทัพอากาศในชาติสมาชิกอาเซียนได้หมุนเวียนกันเป็นเจ้าภาพในการจัดการประชุม

### ประเทศเจ้าภาพและหัวข้อ
การประชุมผู้บัญชาการทหารอากาศอาเซียน ประกอบไปด้วยประเทศเจ้าภาพและหัวข้อในการประชุม ดังนี้

## ดูเพิ่ม
* การประชุมรัฐมนตรีกลาโหมอาเซียน
* การฝึกผสมพหุภาคีกองทัพเรืออาเซียน (AMNEX)
* การทดสอบยิงปืนทางยุทธวิธีของกองทัพบกกลุ่มประเทศอาเซียน

## อ้างอิง


หมวดหมู่:สมาคมประชาชาติแห่งเอเชียตะวันออกเฉียงใต้